钦定古今图书集成/明伦汇编/人事典/第031卷 > 《宋陈自明妇人良方》 > 《胎教门论》
## 钦定古今图书集成/明伦汇编/人事典/第031卷 > 《宋陈自明妇人良方》 > 《胎教门论》

“妊娠一月名胎胚，足厥阴脉养之；二月名始膏”，足少
阳脉养之；三月名“始胎”，手心主脉养之。当此之时，形
象未有定仪，因感而变。欲子端正庄严，常口谈正言，
身行正事。欲生男，宜佩弦执弓矢；欲生女，宜佩韦施
环珮；欲子美好，宜佩白玉；欲子贤能，宜看《诗》书。是谓
外象而内感者也。四月始受水精，以成其血脉，手少
“阳脉养之；五月始受火精以成其气，足太阴脉养之；
六月始受金精以成其筋，足阳明脉养之；七月始受
木精以成其骨，手太阴脉养之；八月始受土精以成
肤革，手阳明脉养之；九月始受石精以成毛发，足少
阴脉养之；十月，五脏六腑关节人神皆备。”又《五脏论》：
“一月如珠露，二月如桃花，三月男女分，四月形象具，
五月筋骨成，六月毛发生，七月游其魂，儿能动左手，
八月游其魄，儿能动右手，九月三转身，十月受气足”，
更有《颅囟经》云：“一月为胎胞，精血凝也；二月为胎，形
成胚也；三月阳神为三魂，四月阴灵为七魄，五月五
行分五脏也；六月六律定六腑也；七月精开窍，通光
明也；八月元神具，降真灵也；九月宫室罗布，以定生
人也；十月受气足，万象成也。”今惟究数说，如《五脏论》
者，类皆浅鄙，妄托其名，至于三藏佛书，且涉怪诞，漫
不可考。按《颅囟经》中古巫方撰，其巢氏论：妊娠至三
月始胎之时，欲谈正言，行正事，佩弦韦，执弓矢，施环
珮，佩白玉，读诗书之类，岂非胎教之理乎？尝试推巢
氏所论云：“妊娠脉养之理，若厥阴肝脉也，足少阳胆
脉也”，为一脏腑之经。馀皆如此。且四时之令，必始于
春木，故十二经之养始于肝，所以养胎在一月二月。
手心主心胞络脉也，手少阳三焦脉也，属火而夏旺，
所以养胎在三月四月。手少阴手太阳，乃心脉也。以
君主之官，无为而尊也。

“足太阴脾脉也，足阳明胃脉也，属土而旺长夏，所以
养胎在五月六月。手太阴肺脉也，手阳明大肠脉也，
属金而旺秋，所以养胎在七月八月。足少阴肾脉也，
属水而旺冬，所以养胎在九月。又况母之肾脏系于
胎，是母之真气，子之所赖也。至十月，儿于母腹之中，
受足诸脏气脉所养，然后待时而生。”此论奥微，而有
“至理。世更有明之者。亦未有过于巢氏之论矣。”余因
述其说。

巢氏论曰：“阳施阴化，精气有馀，两胎有俱男俱女者。”
《道藏经》云：“妇人月信止后一日、三日、五日，值男女旺
相，日阳日阳时交合，有孕多男。若男女禀受皆壮，则
男子一，或怯弱，则少子。”《颅囟经》云：“阳盛发阴，当孕成
男。”六脉诸经，皆举其阴。又云：“三阳所会则生男，三阴
所会则生女。”葛仙翁《肘后方》云：“男从父气，女从母气。”
《圣济经》云：天之德，地之气，阴阳之至和，流转于一体。
因气而左动，则属阳，阳资之则成男；因气而右动，则
属阴，阴资之则成女。《易》称：“乾道成男，坤道成女”，此男
女之别也。凡妊娠有疾，投以汤药，衰其大半而已。使
病去母安，胎亦无损矣。

薛己曰：按东垣丹溪云：“经水断后一二日，血海始净，精胜其血，感者成男；四五日后，血脉已旺，精不胜血，感者成女。盖父精母血，因感而会。精之施也，血能摄精，故成男，此万物资始于乾元也。血之行也，精不能摄，故成女，此万物资生于坤元也。阴阳交媾，胚胎始凝，所藏之处，名曰子宫。一系在下，上有两岐，一达于” 左。一达于右。精胜其血。则阳为之主。受气于左子宫而男形成。精不胜血。则阴为之

主受气于右子宫。而女形成。此二先生之确论也。

褚氏云：“男女之合，二情交畅，阴血先至，阳精后冲，血
开裹精，精入为骨，而男形成矣。阳精先入，阴血后参，
精开裹血，血入为本，而女形成矣。阳气聚面，故男子
面重，溺死者必伏。阴气聚背，故女子背重，溺死者必
仰。走兽溺死，仰伏皆然。阴阳均至，非男非女之身。精
血散分，骈胎品胎之兆。父少母老，产女必羸；母壮父”
衰，生男必弱。